Document ID: 32013R0396

VYKONÁVACIE NARIADENIE KOMISIE (EÚ) č. 396/2013
z 30. apríla 2013,
ktorým sa mení a dopĺňa nariadenie (EÚ) č. 1014/2010, pokiaľ ide o monitorovanie emisií CO2 z nových osobných automobilov
(Text s významom pre EHP)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Európskeho parlamentu a Rady (ES) č. 443/2009 z 23. apríla 2009, ktorým sa stanovujú výkonové emisné normy nových osobných automobilov ako súčasť integrovaného prístupu Spoločenstva na zníženie emisií CO2 z ľahkých úžitkových vozidiel (1), a najmä na jeho článok 8 ods. 9 prvý pododsek,
keďže:
(1)
Na základe skúseností s monitorovaním emisií CO2 z nových osobných automobilov v rokoch 2010 a 2011 došlo k zmene a doplneniu prílohy II k nariadeniu (ES) č. 443/2009 s cieľom uľahčiť zhromažďovanie príslušných údajov a poskytnúť výrobcom prostriedky na efektívne overovanie týchto údajov.
(2)
V záujme zaistenia koherentného prístupu k monitorovaniu emisií CO2 je vhodné zosúladiť nariadenie Komisie (EÚ) č. 1014/2010 z 10. novembra 2010 o monitorovaní a oznamovaní údajov o registrácii nových osobných automobilov podľa nariadenia Európskeho parlamentu a Rady (ES) č. 443/2009 (2) so zmenami a doplneniami prílohy II k nariadeniu (ES) č. 443/2009.
(3)
Nariadenie (EÚ) č. 1014/2010 by sa preto malo zodpovedajúcim spôsobom zmeniť a doplniť.
(4)
Opatrenia stanovené v tomto nariadení sú v súlade so stanoviskom Výboru pre zmenu klímy,
PRIJALA TOTO NARIADENIE:
Článok 1
Nariadenie (EÚ) č. 1014/2010 sa mení a dopĺňa takto:
1.
V článku 3 sa odsek 7 nahrádza takto:
„7. V prípade, že vozidlo je vybavené rozchodmi náprav rôznej šírky, členský štát oznamuje maximálnu šírku nápravy pod parametrom ‚Rozchod riadiacej nápravy‘ alebo ‚Rozchod ďalšej nápravy‘ v podrobných monitorovacích údajoch.“
2.
Článok 5 sa nahrádza takto:
„Článok 5
Príprava údajov členskými štátmi
Pri vypĺňaní podrobných monitorovacích údajov členské štáty uvádzajú:
a)
pre každé vozidlo so špecifickými emisiami CO2 menej ako 50 g CO2/km počet vozidiel zaregistrovaných bez uplatňovania multiplikačných faktorov stanovených v článku 5 nariadenia (ES) č. 443/2009;
b)
pre každé vozidlo skonštruované tak, aby fungovalo na etanolové (E85) palivo, špecifické emisie CO2 bez uplatnenia 5 % zníženia emisií CO2 schváleného pre takéto vozidlá v súlade s článkom 6 nariadenia (ES) č. 443/2009;
c)
pre každé vozidlo vybavené inovačnými technológiami špecifické emisie CO2 bez zohľadnenia zníženia emisií CO2 prostredníctvom inovačných technológií schváleného v súlade s článkom 12 nariadenia (ES) č. 443/2009.
Podrobné monitorovacie údaje sa oznamujú s presnosťou stanovenou v tabuľke v prílohe II k tomuto nariadeniu.“
3.
Článok 7 sa nahrádza takto:
„Článok 7
Vozidlá, na ktoré sa nevzťahuje typové schválenie ES
1. V prípade, že osobné automobily podliehajú národnému typovému schvaľovaniu malých sérií v súlade s článkom 23 smernice 2007/46/ES alebo jednotlivému schvaľovaniu v súlade s článkom 24 uvedenej smernice, členské štáty informujú Komisiu o príslušných počtoch takýchto automobilov registrovaných na svojom území, ako sa uvádza v prvej tabuľke v časti C prílohy II k nariadeniu (ES) č. 443/2009.
2. Členské štáty môžu vyplniť podrobné monitorovacie údaje za vozidlá uvedené v odseku 1 a v takom prípade namiesto názvu výrobcu použijú jedno z týchto označení:
a)
‚AA-IVA‘ v prípade oznamovania typov vozidiel schválených jednotlivo;
b)
‚AA-NSS‘ v prípade oznamovania typov vozidiel schválených v národnom meradle v malých sériách.“
4.
Prílohy I a II k nariadeniu (EÚ) č. 1014/2010 sa nahrádzajú textom uvedeným v prílohe k tomuto nariadeniu.
Článok 2
Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 30. apríla 2013

Labels: 12
7
8
20